

 REPUBLIKA HRVATSKA

VARAŽDINSKA ŽUPANIJA

 OPĆINA VINICA

 Općinski načelnik

KLASA: 602-02/25-01/03

URBROJ:2186-11-25-

Vinica, 08. rujna 2025. godine

 Na temelju članka 4. Odluke o pružanja novčane potpore učenicima srednjih škola Općine Vinica („Službeni vjesnik Varaždinske županije“ broj 109/21), općinski načelnik Općine Vinica objavljuje

**JAVNI POZIV**

**za dodjelu novčanih potpora učenicima srednjih škola s područja Općine Vinica**

1. Općina Vinica utvrđuje potpore u iznosu od 26,55 € mjesečno učenicima srednjih škola koji su u svom osnovnoškolskom obrazovanju imali prosjek ocjena 4,5 i više kroz svih 8 razreda te isti prosjek ostvaruju kroz srednjoškolsko obrazovanje.

Potpora se dodjeljuje za razdoblje od 01.09.2025. do 30.06.2026. godine.

2. Učenici će ostvariti pravo na mjesečnu novčanu potporu pod slijedećim uvjetima:

 -da oni, kao i njihovi roditelji/staratelji/zakonski skrbnici imaju prebivalište na području Općine Vinica

 -da su upisani u redovne obrazovne programe

 -da su u svom osnovnoškolskom obrazovanju imali prosjek ocjena 4,5 i više kroz svih 8 razreda te isti prosjek ostvaruju kroz srednjoškolsko obrazovanje

3. Radi ostvarenja prava na novčanu potporu učenici uz prijavu dostavljaju slijedeću dokumentaciju:

 -ispunjen obrazac prijave

 -potvrdu škole o redovitom upisu u školsku godinu s naznakom obrazovnog programa i razreda

 -presliku osobne iskaznice

 -preslike osobnih iskaznica roditelja/ staratelja/ zakonskih skrbnika ili preslike uvjerenja o prebivalištu

 -broj računa učenika/učenice na koji će se isplaćivati potpora (preslika kartice ili ugovora o otvorenom računu)

 -potvrdu škole o ostvarenom prosjeku ocjena (za učenike 1. razreda srednje škole-prosjek ocjena svih osam razreda osnovne škole, a za učenika 2. i viših razreda srednje škole- prosjek ocjena svih osam razreda osnovne škole i prethodnih razreda srednje škole; prosjek se može dokazati kopijama svjedodžba)

**Napomena**: Učenici koji su u školskoj godini 2024./2025. ostvarili pravo na novčanu potporu mogu dostaviti svjedodžbu za šk.god. 2024./2025., ispunjen obrazac prijave i potvrdu škole o redovitom upisu u školsku godinu s naznakom obrazovnog programa i razreda, uz uvjet da nisu mijenjani osobni dokumenti (osobna iskaznica, osobne iskaznice roditelja/ staratelja/ zakonskih skrbnika ili uvjerenja o prebivalištu, broj računa učenika/učenice na koji će se isplaćivati potpora).

4. Prijave sa svom potrebnom dokumentacijom zaprimaju se zaključno **do 26. rujna 2025. godine**, a mogu se dostaviti, osobno ili poštom na adresu: Općina Vinica, Marčan, Vinička 5 ili skenirane, elektronskom poštom na opcina.vinica@vinica.tcloud.hr.

Nepotpune prijave te prijave dostavljene van roka neće se uzeti u obzir. Podnositelji prijava odnosno njihova kućanstva moraju imati podmirene sve obveze prema Općini Vinica.

 OPĆINSKI NAČELNIK OPĆINE VINICA

 dr. sc. Branimir Štimec, prof.